Държавен вестник, бр. 101, 2009 г., стр. 111

БРОЙ  101	
Д Ъ Р Ж А В Е Н  В Е С Т Н И К 	
СТР.  111  
Член 5
1. Разпоредбите на настоящия протокол се 
прилагат към Дания също и по отношение на 
мерки, предложени или приети на основание 
дял ІV, трета част от Договора за функциони­
рането на Европейския съюз, които изменят 
съществуваща мярка, която е със задължителна 
сила за Дания.
2. Когато обаче Съветът по предложение 
на Комисията реши, че неучастието на Дания 
в изменения вариант на съществуваща мярка 
прави прилагането на тази мярка неизпълнимо 
за други държави-членки или за Съюза, той 
може настоятелно да я прикани да направи 
нотификация съгласно член 3 или член 4. За 
целите на член 3 от датата на това решение на 
Съвета започва да тече нов срок от два месеца.
Ако след изтичането на този двумесечен 
срок от решението на Съвета Дания не е на­
правила нотификацията по член 3 или член 4, 
съществуващата мярка вече няма да я обвързва, 
нито да се прилага към нея, освен ако тя не 
направи нотификация по член 4 преди влизането 
в сила на изменящата мярка. Това започва да 
действа от датата на влизане в сила на изме­
нящата мярка или от датата на изтичане на 
двумесечния срок, която от двете е по-късна.
За целите на настоящия параграф Съветът, 
след задълбочена дискусия по въпроса, действа 
с квалифицирано мнозинство на своите члено­
ве, представляващи държавите-членки, които 
участват или са участвали в приемането на 
изменящата мярка. Квалифицираното мнозин­
ство на Съвета се определя в съответствие с 
член 205, параграф 3, буква а) от Договора за 
функционирането на Европейския съюз.
3. Съветът може да реши с квалифицирано 
мнозинство по предложение на Комисията, че 
Дания следва да понесе преките финансови 
последици, ако има такива, които необходимо 
и неизбежно произтичат от прекратяването на 
участието є в съществуващата мярка.
4. Настоящият член не засяга действието 
на член 4.
Член 6
1. Предвидената в член 4 нотификация се 
представя не по-късно от шест месеца след 
окончателното приемане на мярка, която до­
развива достиженията на правото от Шенген.
Ако Дания не представи нотификация в 
съответствие с членове 3 или 4 по отношение 
на мярка за доразвиване на достиженията на 
правото от Шенген, държавите-членки, които 
са обвързани с тази мярка, и Дания ще обсъдят 
необходимите мерки, които следва да се вземат.
2. Направена в изпълнение на член 3 ноти­
фикация по отношение на мярка за доразвиване 
достиженията на правото от Шенген оконча­
телно се приема за нотификация, направена в 
изпълнение на член 3, по отношение на всяко 
друго предложение или инициатива, целящи 
да доразвият тази мярка, доколкото същото 
предложение или инициатива доразвиват дос­
тиженията на правото от Шенген.
Член 7
Дания няма да бъде обвързана с определе­
ните въз основа на член 16 Б от Договора за 
функционирането на Европейския съюз правила, 
които засягат обработката на личните данни 
от държавите-членки при изпълнението на 
дейности, попадащи в обхвата на глави 4 или 
5, дял ІV, трета част от този договор, когато 
Дания не е обвързана с правила на Съюза, 
уреждащи формите на съдебно сътрудничество 
по наказателноправни въпроси или на полицей­
ско сътрудничество, в рамките на които трябва 
да бъдат съблюдавани определените въз основа 
на член 16 Б разпоредби.
Член 8
Когато в посочените в настоящата част 
случаи Дания е обвързана с мярка, приета от 
Съвета в изпълнение на трета част, дял ІV от 
Договора за функционирането на Европейския 
съюз, по отношение на тази мярка за Дания се 
прилагат съответните разпоредби на Договорите.
Член 9
Когато Дания не е обвързана с мярка, приета 
в изпълнение на трета част, дял ІV от Договора 
за функционирането на Европейския съюз, тя 
не понася други финансови последици от тази 
мярка, освен причинените от нея на инсти­
туциите административни разходи, освен ако 
Съветът, като действа с единодушие на всички 
свои членове, след консултация с Европейския 
парламент, не реши друго.“
ПРОТОКОЛ ОТНОСНО УБЕЖИЩЕТО, 
ПРЕДОСТАВЯНО НА ГРАЖДАНИ НА СЪЮЗА
22) Протоколът относно убежището, предос­
тавяно на гражданите на държавите-членки на 
Европейския съюз, се изменя, както следва:
а) преамбюлът се изменя, както следва:
i) първото съображение се заменя със 
следния текст:
„КАТО ИМАТ ПРЕДВИД, че в съответ­
ствие с член 6, параграф  1 от Договора за 
Европейския съюз Съюзът признава правата, 
свободите и принципите, изложени в Хартата 
на основните права,“;
ii) създава се следното ново второ съоб­
ражение:
„КАТО ИМАТ ПРЕДВИД, че съгласно 
член 6, параграф 3 от Договора за Европейския 
съюз основните права, така както са гаранти­
рани от Европейската конвенция за защита на 
правата на човека и основните свободи, съста­
вляват общи принципи на правото на Съюза,“;
iii) във второ съображение, което става 
трето, позоваването на член 6, параграф 2, се 
заменя с позоваване на член 6, параграфи 1 и 3;